stanford-oval/wikipedia huggingface dataset:
אליפות רוסיה בפוטבול נשים

| --- | --- |
 כינוי:  WLAF
 תחום:  פוטבול
 ארגון:  פדרציית הפוטבול הרוסית
 מדינות:  רוסיה רוסיה
 קבוצות:  8
 תקופת הפעילות:  2019–הווה (כ־6 שנים)
 שמות קודמים:  אליפות רוסיה בפוטבול
 מירב הזכיות:  חדות הקרן מוסקבה (2)
 
אליפות רוסיה בפוטבול נשים (ברוסית: Женская Лига Американского Футбола России, רשמית: "ליגת הנשים בפוטבול אמריקאי של רוסיה") היא האליפות הלאומית בפוטבול אמריקאי, בקרב קבוצות פוטבול אמריקאי לנשים בשטחי רוסיה. הליגה נוצרה בשנת 2019 וידועה בשם ליגת WLAF, ליגת הפוטבול האמריקאי לנשים.
הטורניר נוצר לאחר עלייה עקבית בפופולריות של ענף הפוטבול ברוסיה. הליגה התחילה בעשור השני של המאה ה-21 כליגה מוסקבאית. ב-2019 הליגה הפכה לליגה הלאומית ותחילה השתתפו בה קבוצות בודדות בלבד. אחת הבולטות הייתה קבוצת "הוולקיריות" מסנקט פטרבורג, שהשתתפו קודם לכן בליגה הפינית.
עוד לפני הליגה, התקיים גם טורניר גביע רוסיה בפוטבול נשים בשנים 2015, 2016 וב-2017. בשתי הטורנירים הראשונים זכו "הוולקיריות". בטורניר 2017 זכו הסירנות מוסקבה.
אלופות

| 0 | 1 | 2 |
| --- | --- | --- |
| שנה |  אלופה | הערות |
| 2018 | הסירנות מוסקבה | אליפות מוסקבה |
| 2019 | חדות הקרן מוסקבה | אליפות רוסיה |
| 2020 | השפיראיות מוסקבה | אליפות רוסיה |
| 2021 | חדות הקרן מוסקבה | אליפות רוסיה |
| 2022 | חדות הקרן מוסקבה | אליפות רוסיה |
| 2023 |  | אליפות רוסיה |
הערות שוליים

↑  «Единороги» выиграли Женскую лигу американского футбола
סרבוק

| --- | --- |

 לידה:  3 באפריל 1994 (בת 30) ירוואן, ארמניה 
 שם לידה:  סרבוהי סרגסיאן
 מוקד פעילות:  ארמניה ירוואן, ארמניה
 תקופת הפעילות:  מ-2010
 סוגה:  מוזיקת פופ, מוזיקת נשמה, ג'אז 
 כלי נגינה:  קאנון
 https://www.srbuk.com
 
סרבוהי סרגסיאן (בארמנית: Սրբուհի Սարգսյան; נולדה ב-3 באפריל 1994) היא זמרת ארמנית, שהתפרסמה כשהשתתפה בעונה הראשונה של הגרסה הארמנית לתוכנית "אקס פקטור", שבה היא הגיעה לגמר וזכתה במקום השני. בשנת 2018 התמודדה בעונה השמינית של התוכנית "The Voice אוקראינה", הגיעה לגמר וזכתה במקום הרביעי. סרבוק ייצגה את ארמניה באירוויזיון 2019 שנערך בתל אביב שבישראל.
ראשית חייה

נולדה בירוואן שבארמניה ב-3 באפריל 1994. היא גדלה בירוואן ולמדה בקונסרבטוריון הלאומי קומיטאס ירוואן, שם למדה לנגן על קאנון.
קריירה

ב-2010 נבחנה סרבוק לעונה הראשונה של "אקס פקטור", וזכתה שם במקום השני. ב-2012 היא הקימה להקה שנקראת Allussion. בשנת 2018 התחרתה סרבוק בתוכנית "The Voice אוקראינה" וזכתה במקום הרביעי בגמר, בנובמבר באותה השנה הוכרז כי היא תייצג את מדינתה ארמניה באירוויזיון 2019.
דיסקוגרפיה > סינגלים

2014 – Boat (כאמנית אורחת אצל גאריק פאפויאן)
2016 – Yete Karogh Es
2018 – Let Me Down (כאמנית אורחת אצל האמביק אשוט)
2018 – Half a Goddess
2019 – Walking Out
הערות שוליים

1 2 3  Սրբուհի Սարգսյանն ամռանը կմեկնի արտերկիր համերգային շրջագայության, ארמנפרס, 14 בנובמבר 2018
↑  Սրբուհի Սարգսյան. “Հեշտ կյանքով չեմ ապրել ”, בראבו.איי אם, 26 במרץ 2015
↑  אוון ווקר, Armenia: Srbuk to Eurovision 2019, אירווייקס, 30 בנובמבר 2018
↑  Boat (feat. Srbuk) - Single, הסינגל באייטיונס
↑  Yete Karogh Es - Single, הסינגל באייטיונס
↑  Let Me Down (feat. Srbuk) - Single, הסינגל באייטיונס
↑  Srbuk - Half a Goddess, באתר יוטיוב
↑  Granger, Anthony (8 במרץ 2019). "Armenia: "Walking Out" To Be Revealed On Sunday Evening". Eurovoix. {{cite news}}:  (עזרה)
| --- | --- |
בקרת זהויות :  BnF: cb17869233f (data)  ISNI: 0000 0004 8307 8515  VIAF: 4160208335648620447   WorldCat (עם VIAF): 4160208335648620447
אליפות העולם בהוקי קרח לצעירים

| --- | --- |
 ענף:   הוקי קרח
 תאריך ייסוד:  1977
 ארגון מפעיל:  IIHF
 מספר מתמודדים:  10 (בדרג העליון)
 מדינות משתתפות:  10 (בדרג העליון)
 זוכה:  ארצות הברית ארצות הברית (זכייה חמישית)
 הכי הרבה זכיות:  קנדה קנדה (18 זכיות)
 
אליפות העולם בהוקי קרח לצעירים (באנגלית: The IIHF Ice Hockey World Junior Championships) היא תחרות חד שנתית המאורגנת על ידי פדרציית ההוקי קרח הבינלאומית לנבחרות הוקי קרח עד גיל 20. האליפות נערכת באופן מסורתי מסוף דצמבר ועד תחילת ינואר.
האליפות נערכת ברציפות מאז שנת 1977.
מדליות לפי מדינה

| № | מדינה |  זהב |  כסף |  ארד | מספר המדליות |
| --- | --- | --- | --- | --- | --- |
| 1 | קנדה קנדה | 18 | 9 | 5 | 32 |
| 2 | רוסיה רוסיה   חבר המדינות חבר המדינות  ברית המועצות ברית המועצות  | 4  1   9  13 | 10  0  3   13 | 8   0   2   10 | 22   1   13   36 |
| 3 | פינלנד פינלנד | 5 | 4 | 7 | 16 |
| 4 | ארצות הברית ארצות הברית | 5 | 2 | 5 | 12 |
| 5 | שוודיה שוודיה | 2 | 11 | 6 | 19 |
| 6 | צ'כיה צ'כיה צ'כוסלובקיה צ'כוסלובקיה  | 2 0 2 | 0 5 5 | 2 5 7 | 4 9 14 |
| 7 | סלובקיה סלובקיה | 0 | 0 | 2 | 2 |
| 8 | שווייץ שווייץ | 0 | 0 | 1 | 1 |
הערות שוליים

↑  רוסיה ירשה את מקומה של ברית המועצות בפדרציית ההוקי הבינלאומית
↑  צ'כיה ירשה את מקומה של צ'כוסלובקיה בפדרציית ההוקי הבינלאומית
אליפות ברית המועצות בכדורגל לנוער

| --- | --- |
 שם מלא:  תחרות הנוער בכדורגל של ברית המועצות
 כינוי:  ליגת הנוער
 תחום:  כדורגל
 מדינות:  ברית המועצות
 תקופת הפעילות:  1947–הווה (כ־78 שנים)
 שמות קודמים:  טורניר הצוערים
 מירב הזכיות:  דינמו קייב (15)
 מפעל מקביל:  אין
 מפעל נמוך:  אין
 
אליפות ברית המועצות בכדורגל לנוער, רשמית טורניר הצוערים של ברית המועצות בכדורגל (ברוסית: Первенство дублёров СССР по футболу) הייתה אליפות שנתית לנוער של מועדוני הכדורגל בברית המועצות. נערכה בשנים 1946–1991.
זוכות

| עונה | אלופה | סגנית | מקום שלישי |
| --- | --- | --- | --- |
| 1946 | ספרטק מוסקבה | דינמו טביליסי | דינמו מוסקבה |
| 1947 | צסק"א מוסקבה | דינמו מוסקבה | דינמו קייב |
| 1948 | צסק"א מוסקבה | ספרטק | וו"ס מוסקבה |
| 1949 | דינמו קייב | צסק"א | ספרטק |
| 1950 | צסק"א | וו"ס | ספרטק |
| 1951 | צסק"א | דינמו מוסקבה | וו"ס |
| 1952 | דינמו מוסקבה | דינמו קייב | קריליה סובייטוב סמרה |
| 1953 | ספרטק | לוקומוטיב מוסקבה | דינמו קייב |
| 1954 | ספרטק | צסק"א | לוקומוטיב |
| 1955 | ספרטק | דינמו טביליסי | צסק"א |
| 1956 | ספרטק | דינמו מוסקבה | לוקומוטיב |
| 1957 | דינמו מוסקבה | ספרטק | צסק"א |
| 1958 | ספרטק | דינמו מוסקבה | זניט |
| 1959 | טורפדו מוסקבה | צסק"א | ספרטק |
| 1960 | צסק"א |  |  |
| 1961 | ספרטק | דינמו קייב |  |
| 1962 | ספרטק | דינמו קייב | דינמו מוסקבה |
| 1963 | דינמו קייב | צסק"א | דינמו טביליסי |
| 1964 | דינמו טביליסי | דינמו קייב | צסק"א |
| 1965 | דינמו קייב | לוקומוטיב | צסק"א |
| 1966 | דינמו קייב | דינמו טביליסי | דינמו מוסקבה |
| 1967 | שחטאר דונצק | דינמו קייב | דינמו מוסקבה |
| 1968 | דינמו קייב | שחטאר | דינמו מוסקבה |
| 1969 | שחטאר | דינמו מוסקבה | דינמו קייב |
| 1970 | דינמו מוסקבה | ספרטק | צסק"א |
| 1971 | דינמו מוסקבה | סק"א רוסטוב | צסק"א |
| 1972 | דינמו קייב | טורפדו | קרפטי לבוב |
| 1973 | דינמו מוסקבה | קאיראט אלמטי | דינמו קייב |
| 1974 | דינמו קייב | דינמו מוסקבה | צ'רנומורץ אודסה |
| 1975 | טורפדו | ספרטק | דינמו קייב |
| 1976 | צסק"א | דינמו טביליסי | דינמו מוסקבה |
| 1976 | דינמו קייב | שחטאר | קרפטי לבוב |
| 1977 | דינמו קייב | שחטאר | טורפדו |
| 1978 | דינמו טביליסי | צסק"א | דינמו קייב |
| 1979 | צסק"א | נפטצ'י באקו | דינמו קייב |
| 1980 | דינמו קייב | דינמו מוסקבה | ספרטק |
| 1981 | דינמו קייב | דינמו טביליסי | זניט |
| 1982 | דינמו קייב | ספרטק | דינמו מינסק |
| 1983 | דינמו קייב | צסק"א | דינמו מוסקבה |
| 1984 | דנייפר דנייפרופטרובסק | דינמו מוסקבה | דינמו טביליסי |
| 1985 | דינמו קייב | ספרטק | טורפדו |
| 1986 | ספרטק | דנייפר | דינמו מוסקבה |
| 1987 | דנייפר | ספרטק | ז'לגיריס קובנה |
| 1988 | דינמו מוסקבה |  | ספרטק |
| 1989 | דינמו מינסק | ספרטק | דנייפר |
| 1990 | דינמו קייב | דנייפר | ספרטק |
| 1991 | דנייפר | דינמו מינסק | ספרטק |
הישגי המועדונים

| № | קבוצה | אליפויות | סגנויות | מקום שלישי |
| --- | --- | --- | --- | --- |
| 1 | דינמו קייב | 15 | 6 | 9 |
| 2 | ספרטק מוסקבה | 9 | 8 | 7 |
| 3 | צסק"א מוסקבה | 7 | 6 | 6 |
| 4 | דינמו מוסקבה | 6 | 7 | 7 |
| 5 | דנייפר | 3 | 2 | 1 |
| 6 | דינמו טביליסי | 2 | 5 | 2 |
| 7 | שחטאר דונצק | 2 | 3 | - |
| 8 | טורפדו מוסקבה | 2 | 1 | 2 |
| 9 | דינמו מינסק | 1 | 1 | 1 |
| 10 | לוקומוטיב מוסקבה | - | 2 | 2 |
| 11 | סק"א רוסטוב | - | 2 | - |
| 12 | וו"ס מוסקבה | - | 1 | 2 |
| 13 | קאיראט אלמטי | - | 1 | - |
| 14 | נפטצ'י באקו | - | 1 | - |
| 15 | זניט | - | - | 2 |
| 16 | קרפטי לבוב | - | - | 1 |
| 17 | ז'לגיריס וילנה | - | - | 1 |
| 18 | צ'רנומורץ אודסה | - | - | 1 |
| 19 | קריליה סובייטוב סמרה | - | - | 1 |
ראו גם

אליפות רוסיה בכדורגל לנוער
הערות שוליים

↑  "Чемпионат СССР среди дублеров - победители, результаты, команды, баланс встреч". footballfacts.ru. נבדק ב-2017-08-13.
↑  "Чемпионат СССР среди дублеров - победители, результаты, команды, баланс встреч". footballfacts.ru. נבדק ב-2017-08-15.
תחרות השלשות (NBA)

| --- | --- |
 ענף:  כדורסל
 תאריך ייסוד:  1986
 מדינות משתתפות:  ארצות הברית ארצות הברית
 זוכה:  טיילר הירו (2025)
 הכי הרבה זכיות:  לארי בירד (3)   קרייג הודג'ס (3)
 
לארי בירד, מנצח התחרות הראשונה
תחרות השלשות של ליגת ה-NBA מתקיימת כחלק מאירועי סוף-שבוע האולסטאר ב-NBA. בתחרות זו נוטלים חלק ממיטב קלעי הליגה. כל משתתף מקבל דקה אחת לזרוק חמישה כדורים מחמש עמדות שונות הממוקמות מעבר לקשת שלוש הנקודות כאשר על כל קליעה מקבלים נקודה ועל הכדור האחרון בכל עמדה (שמסומן בצבע אחר משאר הכדורים ומכונה "Money Ball") מקבלים 2 נקודות. הניקוד המרבי האפשרי עד 2014 היה 30 נקודות. בשנת 2014 נוספה עמדה המכילה רק כדורים מיוחדים והניקוד המקסימלי עלה ל-34 נקודות. העמדות מתחילות בקצה אחד של הקשת ומסתיימות בקצה השני.
לסיבוב הגמר עולים שלושת המתמודדים בעלי הניקוד הגבוה ביותר בסיבוב הראשון וסדר השחקנים נקבע לפי התוצאה. בכל סיבוב הזריקות והתוצאות נשפטות על ידי שופטים רשמיים המשתמשים במקרה הצורך בשידורים חוזרים במטרה לקבוע האם הכדור האחרון שוחרר בזמן או האם השחקן דרך על הקו. במקרה של שוויון בין שחקנים נערך סיבוב נוסף לקביעת הזוכה. המתמודדים מתחרים על פרסים בסך כולל של 86,000$ כאשר המנצח זוכה ב-35,000$.
בין השנים 1986–2002 התמודדו בסיבוב הראשון שמונה שחקנים. מאז ועד 2014 השתתפו שישה שחקנים ומ-2014 נוטלים חלק בתחרות שמונה שחקנים. ב-1999 עקב השביתה בליגה לא התקיימו אירועי האולסטאר.
לארי בירד, מנצחה של התחרות הראשונה בהיסטוריה, וקרייג הודג'ס ניצחו כל אחד שלוש פעמים ברציפות. מארק פרייס, ג'ף הורנסק, פג'ה סטויאקוביץ' וג'ייסון קאפונו ניצחו כל אחד פעמיים ברציפות. סטפן קרי מחזיק בשיא התחרות עם 31 נקודות. הודג'ס מחזיק בשיא של 19 קליעות רצופות.
אדם ג'ונסון

אדם ג'ונסון (באנגלית: Adam Johnson; נולד ב-14 ביולי 1987) הוא כדורגלן עבר אנגלי.
במרץ 2016 נמצא ג'ונסון אשם בקיום יחסי מין עם קטינה ונידון לשש שנות מאסר. הוא שוחרר בשנת 2019 לאחר שריצה מחצית מעונשו. בקריירה שלו ככדורגלן ג'ונסון שיחק בפרמייר ליג ואף זכה באליפות אנגליה עם מנצ'סטר סיטי. ג'ונסון גם ייצג את נבחרת אנגליה.
ביוגרפיה

ג'ונסון נולד בסנדרלנד, טיין אנד ויר וגדל באיזינגטון, מחוז דרהאם, בצפון מזרח אנגליה. ג'ונסון שיחק במועדון הכדורגל של קליבלנד ג'וניורס והשתתף במכללה למדעי הקהילה של איזינגטון. כשראה את ג'ונסון מבקיע שני שערים במשחק בית ספר באצטדיון וומבלי אמר לו ג'וני היינס, "אתה שחקן קטן ומעולה. יש לך רגל שמאל מקסימה."
קריירת מועדונים > מידלסברו

בגיל 12, ג'ונסון אותר על ידי מידלסברו, הוא היה חלק מהסגל שזכה בגביע הנוער של FA לעונת 2003/04.
ג'ונסון ערך את הופעת הבכורה שלו בקבוצה הבוגרת של המועדון ב-17 במרץ 2005 בגביע אופ"א בהפסד 0–1 לספורטינג ליסבון כשההוא בן 17 בלבד. כמעט שישה חודשים לאחר מכן, ב-10 בספטמבר, ערך את הופעת הבכורה שלו בפרמייר ליג, בניצחון 1–2 על ארסנל. השער הראשון של ג'ונסון עבור מידלסברו הגיע במשחק חוץ בפרמייר ליג מול בולטון וונדררס ב-3 במאי 2006, במשחק שהסתיים בתוצאה 1–1. ב-30 ביוני 2006, הוא חתם על הארכת חוזה חדשה לארבע שנים במועדון נעוריו.
קריירת מועדונים > השאלות ללידס ווטפורד

ב-16 באוקטובר 2006, הצטרף ג'ונסון ללידס יונייטד בהשאלה לחודש אחד. אף על פי שזכה בשחקן המצטיין בהופעת הבכורה שלו, היה קשה לג'ונסון להשתלב בקבוצה שנאבקה על הישארותה בצ'מפיונשיפ והוא חזר למידלסברו לאחר ארבעה משחקים בלבד ובחרו שלא להאריך את תקופת ההשאלה.
בספטמבר 2007 הצטרף ג'ונסון לווטפורד, גם היא מהצ'מפיונשיפ בהשאלה לשלושה חודשים. הוא שיחק 12 משחקים במועדון וכבש חמישה שערים.
קריירת מועדונים > חזרה למידלסברו

בעונת 2008/2009 היה שחקן מן המניין במועדון והופיע 32 פעמים במדי הקבוצה.
ג'ונסון הפך לחלק חשוב בקבוצה בעונת 2009/10 לאחר שסטיוארט דאונינג עבר לאסטון וילה, וכבש שלושה מחמשת השערים של בורו בשלושת המשחקים הראשונים. הוא הוביל את טבלת הכובשים של בורו, עם שמונה שערים, במשך כל המחצית הראשונה של העונה.
קריירת מועדונים > מנצ'סטר סיטי

ב-1 בפברואר 2010, חתם במנצ'סטר סיטי, השמועה אמרה שהסכום היה סביב ה-7 מיליון ליש"ט, על חוזה לארבע וחצי שנים.
ג'ונסון הופיע לראשונה במועדון ב-6 בפברואר, כשנכנס כמחליף במקומו של סטיבן אירלנד במשחק מול הול סיטי. שלושה ימים לאחר מכן, במשחק נגד בולטון וונדררס נבחר ג'ונסון לאיש המשחק. ג'ונסון הבקיע את שערו הראשון במועדון מול סנדרלנד ב-14 במרץ במשחק שהסתיים בתיקו 1-1.
בעונת 2011/2012, הופיע 26 פעמים בליגה וכבש שישה שערים, עונה שבסיומה זכתה הקבוצה באליפות לאחר ניצחון במחזור הסיום על קווינס פארק ריינג'רס, האליפות הראשונה של הקבוצה מזה 44 שנים.
קריירת מועדונים > סנדרלנד

ב-24 באוגוסט 2012, קבוצת עיר הולדתו סנדרלנד החתימה את ג'ונסון על חוזה לארבע שנים תמורת 10 מיליון ליש"ט. ב-28 באוגוסט, הופיע לראשונה בסנדרלנד בניצחון 2:0 על הקבוצה השנייה של מורקאמבה בסיבוב השני של גביע הליגה. הוא הבקיע את שערו הראשון במועדון ב-10 בנובמבר, בהפסד 1–2 לאברטון. הוא הבקיע את השער היחיד בניצחון על קבוצתו לשעבר מנצ'סטר סיטי ב-26 בדצמבר.
ג'ונסון הושעה על ידי סנדרלנד ב-2 במרץ 2015 לאחר מעצרו בחשד לקיום יחסי מין עם קטינה בת 15. השעייתו נמשכה במשך שני משחקים. ב-17 במרץ, חזר למועדון. אף על פי שג'ונסון הואשם מאוחר יותר בשלוש עבירות, סנדרלנד המשיכה לתמוך בו ולשתפו. במהלך משפטו של ג'ונסון, הוא טען כי הודה בפני הנהלת המועדון שהוא נשק לנערה ושלח לה הודעות מיניות.
לאחר ששיחק במשחק הראשון של העונה החדשה, ג'ונסון נפצע באוגוסט 2015, פציעה שהשביתה אותו לחודשיים. ב-25 באוקטובר, הוא כבש פנדל בדרבי של טין-וירה, בניצחון 0–3 על ניוקאסל יונייטד. ג'ונסון שיחק מה שיהיה המשחק האחרון שלו בסנדרלנד, ב-6 בפברואר 2016, סוף השבוע שלפני תחילת המשפט, וכבש את אחד משעריה של סנדרלנד בתיקו 2–2 עם ליברפול. חמישה ימים לאחר מכן ג'ונסון חוזהו של ג'ונסון הסתיים, לאחר שהודה בהאשמות נגדו.
קריירה בינלאומית

ג'ונסון שיחק בנבחרת אנגליה מתחת לגיל 19, ג'ונסון זומן גם לסגל נבחרת אנגליה מתחת לגיל 21 בה המצטיין.
בסוף פברואר 2010, ג'ונסון זומן לראשונה לנבחרת הבוגרת על ידי המאמן פאביו קאפלו למשחק הידידות נגד נבחרת מצרים, אך נופה מהסגל סמוך למשחק. ג'ונסון ערך את הופעת הבכורה שלו בנבחרת ב-24 במאי במשחק הכנה למונדיאל 2010, בניצחון 1–3 נגד מקסיקו. ג'ונסון לא זומן לסגל הסופי לקראת התחרות. את שערו הראשון במדי הנבחרת כבש ב-3 בספטמבר 2010 נגד בולגריה במסגרת מוקדמות יורו 2012, אנגליה ניצחה 0–4.
אישום בעבירות מין

בדצמבר 2014 ג'ונסון החל לתקשר דרך הרשתות החברתיות עם נערה בת 15. ב-17 בינואר שלאחר מכן הוא נפגש עם הילדה, שם חתם עבורה על שתי חולצות של קבוצתו, סנדרלנד. 13 ימים לאחר מכן הם נפגשו שוב, וג'ונסון נישק את הילדה.
ב-2 במרץ 2015, ג'ונסון נעצר על ידי משטרת דרהאם בחשד לקיום יחסי מין עם קטינה בת 15, כאשר הגיל המותר במדינה הוא 16. ב-23 באפריל הואשם בשלוש עבירות.
ב-10 בפברואר 2016, עם תחילת משפטו, הודה ג'ונסון באשמת פעילות מינית עם קטינה אחת, אבל הכחיש עבירות נוספות עם קטינות אחרות. ב-2 במרץ 2016 ג'ונסון נמצא אשם בפסק הדין ברוב של 2–10 בגין קיום יחסי מין עם קטינה אחת ולא יותר. בהצהרתה אמרה הקטינה כי היא סבלה מהתעללות ברשת החברתית בתקופה שג'ונסון טען לחפותו, היא איבדה אמון והציונים שלה בבית הספר שלה נפגעו. פסיכיאטר בית משפט להגנה מצא כי אין כל הוכחות שלג'ונסון הייתה משיכה לילדים.
ג'ונסון שוחרר בערבות. ב-24 במרץ 2016 נידון ג'ונסון לשש שנות מאסר בגין הטרדה מינית וקיום יחסי מין עם קטינה בת 15. השופט גם הורה לו לשלם 50,000 ליש"ט. בחקירות מצאה המשטרה זואופיליה במחשבו האישי של ג'ונסון אך הוא לא נשפט על כך. לאחר גזר הדין, הוחלט כי ג'ונסון ירצה את מאסרו בכלא לידס. ב-12 באפריל, עורכי דינו של ג'ונסון הגישו ערעור על עונשו. ב-15 באפריל הועבר ג'ונסון לכלא מור מורלנד. ב-12 ביולי נדחה ערעורו, גם ערעורו השני נדחה ב-16 במרץ 2017.
באפריל 2017 הופיעו קטעי וידאו שצולמו בתוך כלא מורלנד והראו את ג'ונסון מדבר עם אסירים על הרשעתו. בקטעים מדבר ג'ונסון על קורבנו והעובדה שלדעתו עונשו הוארך בגלל מעמדו ככדורגלן מקצועי.
ג'ונסון שוחרר ב-22 במרץ 2019, לאחר שריצה מחצית מעונשו.
חיים אישיים

לפני מאסרו התגורר ג'ונסון בקאסל עדן שבמחוז דרהאם. יש לו בת, שנולדה בינואר 2015, עם בת זוגו לשעבר סטייסי פלונדרס. בפברואר 2016, תוך מתן עדות במשפטו, הודיעה פלונדרס כי היא וג'ונסון נפרדו בטענה שהוא הודה שבגד בה עם נשים אחרות. עם שחרורו מהכלא חזר להתגורר בקאסל עדן, בבית אחר מזה שגר בו קודם.
תארים > קבוצתיים

אליפות אנגליה: 2011/2012
גביע אנגלי: 2011/2012
מגן הקהילה: 2012
תארים > אישיים

שחקן החודש בפרמייר ליג: ינואר 2014
הערות שוליים

↑  "Bolton 1-1 Middlesbrough" (באנגלית בריטית). 2006-05-03. נבדק ב-2020-08-14.
↑  Archive news from the Darlington and Stockton Times, www.darlingtonandstocktontimes.co.uk
↑  "Leeds decide not to keep Johnson" (באנגלית בריטית). 2006-11-21. נבדק ב-2020-08-14.
↑  Philip Tallentire, City's valuation of Adam Johnson falls short, TeessideLive, ‏29 בינואר 2010
↑    Luke Edwards, ‏Manchester City outcast Adam Johnson returns to North-East in £10m deal with Sunderland, The Telegraph, 24 August 2012
↑  "Adam Johnson: Sunderland midfielder plays against West Ham". BBC Sport (באנגלית בריטית). 2015-03-21. נבדק ב-2020-08-14.
↑  Taylor, Louise (2015-04-24). "Sunderland will continue to select Adam Johnson after child sex charges". The Guardian (באנגלית בריטית). ISSN 0261-3077. נבדק ב-2020-08-14.
↑  Adam Johnson pleads not guilty to child sex charges, The Independent, ‏3 ביוני 2015 (באנגלית)
↑  correspondent, Josh Halliday North of England (2016-03-03). "Spotlight on Sunderland for allowing Adam Johnson to continue playing". The Guardian (באנגלית בריטית). ISSN 0261-3077. נבדק ב-2020-08-14.
↑  "Capello names surprise Cup squad" (באנגלית בריטית). 2010-05-11. נבדק ב-2020-08-14.
↑  Agency, Adam Johnson told he could be jailed for up to 10 years, TeessideLive, ‏2 במרץ 2016
↑  "England footballer in sex arrest". BBC News (באנגלית בריטית). 2015-03-02. נבדק ב-2020-08-14.
↑  "Child sex charges footballer in court". BBC News (באנגלית בריטית). 2015-08-03. נבדק ב-2020-08-14.
↑  "Footballer admits child sex charge". BBC News (באנגלית בריטית). 2016-02-10. נבדק ב-2020-08-14.
↑  Adam Johnson's 15-year-old victim speaks out after the footballer's guilty verdict, The Independent, ‏2016-03-02 (באנגלית)
↑  "Adam Johnson jailed for six years". BBC News (באנגלית בריטית). 2016-03-24. נבדק ב-2020-08-14.
↑  "Adam Johnson appeals against jail term". BBC News (באנגלית בריטית). 2016-04-12. נבדק ב-2020-08-14.
↑  Child sex pervert football star Adam Johnson to be moved to Doncaster jail, www.doncasterfreepress.co.uk (באנגלית)
↑  "Footballer prison video investigated". BBC News (באנגלית בריטית). 2017-04-21. נבדק ב-2020-08-14.
↑  "Footballer Adam Johnson released from jail". BBC News (באנגלית בריטית). 2019-03-22. נבדק ב-2020-08-14.
↑  "Partner 'dumped player over teen texts'". BBC News (באנגלית בריטית). 2016-02-25. נבדק ב-2020-08-14.
↑  Keiran Southern, Adam Johnson has £2m pad built for when he leaves prison, ChronicleLive, ‏2 באפריל 2017
אנדרסון קראבליו סנטוס

אנדרסון דה קרבאליו סנטוס (בפורטוגזית: Anderson de Carvalho Santos; נולד ב-20 במאי 1990, קובטאו, סאו פאולו, ברזיל) הוא כדורגלן ברזילאי המשחק כקשר במועדון "סנטה קלרה".
קריירה

בוגר האקדמיה לכדורגל של "סנטוס". הופיע במדי הקבוצה הבוגרת לראשונה ב-30 בינואר 2011 במחזור החמישי של אליפות מדינת סאו פאולו במשחק נגד "סאו פאולו", כשעלה כמחליף בדקה ה-76 במקום רודריגו פוסבון. במחזור הבא במשחק נגד פונטה פרטה אנדרסון כבר עלה בהרכב הפותח והוחלף בדקה ה-56. במחזור ה-34 של אליפות ברזיל 2011 שיחק נגד "סיארה" במשך 90 דקות, כשסנטוס ניצחה בתוצאה 3:2.
בדצמבר 2011, יחד עם סנטוס נסע לאליפות העולם למועדונים, שנערכה ביפן. סנטוס העפילה עד לגמר הטורניר, אבל אנדרסון לא שיחק אפילו משחק אחד בטורניר. במחזור השביעי באליפות מדינת סאו פאולו 2012 הבקיע את השער הראשון עבור המועדון.
בתחילת אוגוסט 2012 הושאל למועדון "ויסל קובה" היפנית עד דצמבר של אותה שנה. ב-2014 הצטרף לבואבישטה בה שיחק במשך 3 עונות.
ביוני 2017 צורף למחנה אימונים של מועדון "טוסנו", ב-1 ביולי, חתם במועדון לשנתיים. בעונת 2017/2018 הופיע במשחק אחד בלבד, שנערך ב-22 ביולי, במחזור השני נגד "קרסנודאר" (0:2) כשעלה כמחליף בדקה ה-65.
Call of Duty (סדרת משחקים)

| --- | --- |

 כללי
 סוגה:  משחק ירי בגוף ראשון
 פיתוח:  Activision, Treyarch, SledgeHammer Games, Raven, Infinity Ward
 הוצאה לאור:  Activision
 ארץ מקור:  ארצות הברית 
 שפות:  גרמנית, ספרדית 
 סדרה:  הראשון Call of Duty 29 באוקטובר 2003 האחרון Call of Duty: Modern Warfare III   10 בנובמבר 2023
 דרישות תוכנה
 מנוע משחק:  Id Tech 3 
 מצבי משחק:  שחקן יחיד, מרובה משתתפים
 דירוג:  לגילאים+16
 פלטפורמות:  Microsoft Windows/Mac OS X נינטנדו DS נינטנדו גיימקיוב Nokia N-Gage PlayStation 2 PlayStation 3 PlayStation Portable Wii Wii U Xbox Xbox 360 iOS BlackBerry  PlayStation 4 Xbox one PlayStation Vita PlayStation 5 Xbox Series X/S Android
 
 www.callofduty.com
 
Call of Duty (תרגום מילולי: "תחושת שליחות") היא סדרת משחקי וידאו בקטגוריית משחקי פעולה מגוף ראשון שעלילתה מתבססת על קו זמן חלופי. חמשת הכותרים הראשונים בסדרה עוסקים בתקופת מלחמת העולם השנייה ומתאפיינים בלחימה בחזיתות שונות, כאשר השחקן מגלם דמות מכל חזית והשאר עוסקים במלחמות עולם בצירי זמן שונים. המשחק הופץ למחשבים ולאחר מכן גם לקונסולות משחקים. הסדרה כוללת נכון לאוקטובר 2019 שישה עשר משחקים ראשיים.
סדרת המשחקים > Call of Duty

הכותר הראשון בסדרה, ראה אור ב־29 באוקטובר 2003 והתבסס על המנוע הגרפי Quake III מבית Id Software. המשחק מדמה לוחמה בשדה הקרב של מלחמת העולם השנייה מנקודת המבט של חייל רגלי. אלמנטים קולנועיים מסרטי וסדרות מלחמה כדוגמת להציל את טוראי ראיין, אחים לנשק ואויב בשער שולבו בהפקת המשחק. חברת Infinity Ward פיתחה את המשחק וחברת Activision הייתה אחראית על ההפצה.
חבילת הרחבה למשחק בשם Call of Duty: United Offensive יצאה בספטמבר 2004.
המפתחת הייתה חברת Gray Matter Interactive והמפיצה חברת Activision.
סדרת המשחקים > Call of Duty 2

חברת Infinity Ward פיתחה את כותר ההמשך Call of Duty 2 והמשחק יצא לשוק באוקטובר 2005 למחשב האישי ומאוחר יותר גם לאקס בוקס 360. המשחק היה בין הראשונים שיצאו לקונסולת האקס בוקס 360. חברת Activision פיתחה גרסה נפרדת בשם Call of Duty 2: Big Red One לקונסולות אותה הפיצה בנובמבר של אותה השנה לפלייסטיישן 2, אקס בוקס ולנינטנדו גיימקוב.
המשחקיות מתפרסת על פני ארבע מערכות מלחמת העולם השנייה מנקודת מבטם של חיילי כוחות הברית לסירוגין מצבא רוסיה, בריטניה וארצות הברית. בדומה לקודמו המשחק מכיל התייחסויות רבות לאירועים היסטוריים.
עלילת המשחק נפתחת במדי הצבא הרוסי עם הקרב על מוסקבה, מתקפה גרמנית וקרב סטלינגרד. נמשכת במדי בריטניה עם ההכנות ומהלך המערכה על אל־עלמיין (כחייל וכמפקד טנק). בדמות החייל האמריקאי עוקבת העלילה אחר הפלישה לנורמנדי, כיבוש קאן וחציית נהר הריין.
סדרת המשחקים > Call of Duty 3

חברת Treyarch פיתחה את המשחק והאחראית על ההפצה הייתה חברת Activision. המשחק יצא לשוק בסתיו 2006 בלעדית לקונסולות המשחק. המשחק זכה למנוע גרפי חדש. עלילת המשחק סובבת סביב קרבות מלחמת העולם השנייה, במסגרתה השחקן ניצב לצד צבא בעלות הברית נגד גרמניה הנאצית.
סדרת המשחקים > Call of Duty 4: Modern Warfare

זהו המשחק הראשון בסדרת Call of Duty שמתרחש בימינו ומציג מלחמה מודרנית.
משחק פעולה מגוף ראשון אותו פיתחה חברת Infinity Ward והפיצה חברת Activision לפלייסטיישן 3, לאקס בוקס 360, למחשב האישי, ל־Wii, ל־PS4 ול־Xbox One.
הכותר מתנהל בהווה, על קו זמן חלופי המקביל לשלנו, כאשר תנועה בהנהגתו של לאומן רוסי בשם זקייב מתכננת לכונן מחדש את המעצמה הסובייטית. זקייב מסית להפיכה צבאית במזרח התיכון ומחולל מלחמת אזרחים ברוסיה. בריטניה וארצות הברית חושפות את המזימה ופותחות במלחמה כוללת נגדו ונגד אנשיו.
המשחק זכה לשבחים רבים ואפילו יצאה לו גרסה מחודשת.
סדרת המשחקים > Call of Duty: World at War

זהו המשחק החמישי בסדרה, אשר חוזר לקרבות מלחמת העולם השנייה, הפעם המשחק מתמקד בקרבות רוסיה־גרמניה ויפן־ארצות הברית.
המשחק יצא ב־11 בנובמבר 2008 לפלייסטיישן 3, לפלייסטיישן 2, אקס בוקס 360 למחשב האישי ול־Wii. המשחק בנוי על אותו מנוע כמו המשחק הקודם בסדרה.
שחקני הקולנוע גארי אולדמן וקיפר סאת'רלנד דובבו דמויות מרכזיות בכותר.
מבקרי המשחק טוענים[דרוש מקור] שהוא המשחק האלים ביותר של Call Of Duty שיצא עד אותה נקודת זמן בגלל כמות הדם וקטיעת האיברים שבו. תכנים אלו אף הובילו להגבלת גיל מגיל 18 ומעלה.
סדרת המשחקים > Call of Duty: Modern Warfare 2

Call of Duty: Modern Warfare 2 הוא המשחק השישי בסדרה ומשחק ההמשך ל־Call Of Duty 4, האפשרות לשחק בקונסולות ובמחשב האישי החלה ב־10 בנובמבר 2009, ותוך 24 שעות נמכרו יותר מ־4.7 מיליון יחידות.
עלילת המשחק מתרחשת חמש שנים אחרי מאורעות המשחק הקודם ברחבי ברזיל, רוסיה, המזרח התיכון וארצות הברית. במשחק מגלם השחקן את סמל גארי רואץ' סנדרסון הנמצא תחת פיקודו של קפטן "Mactavish", את קפטן סואפ Mactavish בעצמו ועוד כמה לוחמי יחידות קרביות.
זהו המשחק המצליח ביותר של סדרת ה־Call of Duty נכון לזמן שחרורו. הוא מספר על זמננו במלחמת האמריקאים והבריטים נגד הלאומנים הרוסים והבוגדים האמריקאים.